༈ ད་ནི་བུད་མེད་འགྱུར་བ་ལུང་བསྟན་པའི་མདོ་བཤད་པར་བྱ་སྟེ། དེ་ལ་གླེང་གཞིས་
མདོར་བསྟན་པ་ནི། འདི་སྐད་ཅེས་པ་ལ་སོགས་པའོ། །ཆོས་རྒྱས་པར་ཤད་པ་ལ་བསོད་
སྙོམས་ཀྱི་འཕྲོས་ལ་འཕགས་པའི་ཆོས་གཏན་ལ་ཕབ་པ་ནི། དེ་ནས་ཚེ་དང་ལྡན་པ་ཞེས་
པ་ལ་སོགས་པའོ། །ཐེག་པ་ཆེན་པོའི་ཚུལ་ཁྱད་པར་དུ་བཤད་པ་ནི། དེ་ནས་རབ་འབྱོར་
གྱིས་སྲིང་མོ་ཐེག་པའི་རྣམ་པ་ཞེས་པ་ལ་སོགས་པའོ། །དེ་བཞིན་གཤེགས་པའི་བསོད་
སྙོམས་ལ་རྒྱུ་བཤད་པ་ནི། དེ་ནས་རབ་འབྱོར་གྱིས་སྲིང་མོ་ཁྱོད་ཀྱིས་བདག་ལ་ཅི་ཞིག་
འདོད་དེ། ཞེས་པ་ལ་སོགས་པའོ། །འདོད་ཡོན་ལ་སྤྱད་ཀྱང་ཐབས་ལ་མཁས་པས་གྲོལ་
ཚུལ་ནི། དེ་ནས་རབ་འབྱོར་གྱིས་སྲིང་མོ་ཁྱོད་ཀྱི་བདག་པོ་ཞེས་པ་ལ་སོགས་པའོ། །དེ་
ནས་རབ་འབྱོར་ལ་བསོད་སྙོམས་འབུལ་ལེན་གྱི་ཚུལ་ནི། དེ་ནས་རིགས་ཀྱི་བུ་དེས་སྔར་
སྔ་མ་བཞིན་དུ་ཞེས་པ་ལ་སོགས་པའོ། །བུད་མེད་འགྱུར་བ་ལུང་བསྟན་པའི་ཚུལ་ནི། དེ་
ནས་རབ་འབྱོར་གྱིས་ཟས་ཀྱི་བྱ་བ་སྤངས་ནས་ཞེས་པ་ལ་སོགས་པའོ། །ཀུན་དགའ་བོ་
ཆོས་གཏད་ནས་རྫོགས་པའི་བྱ་བ་ནི། དེ་བཅོམ་ལྡན་འདས་ཀྱིས་ཚེ་དང་ལྡན་པ་ཞེས་པ་
-53-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
་་་་་
ལ་སོགས་པའོ། །བུད་མེད་འགྱུར་བ་ལུང་བསྟན་པའི་མདོ་བཤད་པ་རྫོགས་སོ།།